Ixdem akken i as-id-yenna yessuli-ten-id ixdem tameɣra, yenna-as: «amek ara nexdem i tagi imi xedmen aka?», tenna-as: «ad tt-tezluḍ ad iyi-d-tefkeḍ afus-is ad ttadameɣ s-yes iɣed, aḍar-is ad d-reggiɣ s-yes lkanun, ma d aqerru-is ad t-awiɣ d tarzeft i yemma-s», tṛuḥ tecɣel tseww aqerruy-nni tewwi-as-t i yemma-s-nni n baba-s, imi tewweḍ tessers-d aḍellaԑ-nni tenna-as: «wwiɣ-am-d tarzeft, d taqerruyt i m-id-wwiɣ», tameṭṭut ad tedrem kan ad teqqar: «mmmm tettfuḥ d ftellis d taqerruyt n ftellis», tenna-as: «Aqli d tameṭṭut n sselṭan, ur yelli acu yixuṣen aqli d tamerkantit…», texzer twala tiṭ n yelli-s ftellis tettԑegiḍ, imir tuli ɣer lqermud teqcict-nni tettԑegiḍ: «ftellis yeččan yelli-s, ftellis yeččan yelli-s tewqem tameɣra i yiman-is ».